**Ministru kabineta noteikumu projekta**

**“Muitas atļauju noteikumi”**

**sākotnējās ietekmes novērtējuma ziņojums (anotācija)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | | |
| 1. | Pamatojums | | | Muitas likuma 25. panta otrās daļas 1. punkts un 2. punkts. | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | 2016. gadā spēkā stājās jauns tiesiskais regulējums muitas jomā:  - Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu (turpmāk – regula Nr. 952/2013);  - Komisijas Deleģētā regula (ES) Nr. 2015/2446 (2015. gada 28. jūlijs), ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (turpmāk – regula Nr. 2015/2446);  - Komisijas Īstenošanas regula (ES) Nr 2015/2447 (2015. gada 24. novembris), ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (turpmāk – regula Nr. 2015/2447);  - Komisijas 2015. gada 17. decembra Deleģētās Regulas (ES) Nr. 2016/341, ar ko papildina Eiropas Parlamenta un Padomes Regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgās elektroniskās sistēmas vēl nedarbojas, un groza Deleģēto regulu (ES) Nr, 2015/2446 (turpmāk – regula Nr. 2016/341).  Saistībā ar regulu Nr. 952/2013, regulu Nr. 2015/2446 un regulu Nr. 2015/2447 ir pieņemts jauns Muitas likums, kas stājās spēkā 2016. gada 5. jūlijā un kura 25.panta otrajā daļā paredzēts pilnvarojums Ministru kabinetam noteikt kārtību, kādā izsniedz, groza, aptur, atjauno un anulē šā panta pirmajā daļā minētās atļaujas, sertifikātus, statusus, pilnvaras un apstiprinājumus, kā arī atsevišķus jautājumus par vienkāršoto deklarēšanu, ierakstu deklarētāja reģistros un atzītā nosūtītāja un atzītā saņēmēja statusa izmantošanu.  Šobrīd kārtību, kādā izsniedz, atsaka izsniegt, aptur vai anulē vienkāršotās deklarēšanas un vietējās muitošanas atļauju, atzītā komersanta sertifikātu, atzītā nosūtītāja un atzītā saņēmēja statusu, kā arī kārtību, kādā izsniedz vai saskaņo vienoto atļauju nosaka Ministru kabineta 2010. gada 16. novembra noteikumi Nr.1048 “Noteikumi par vienkāršoto deklarēšanu un vietējo muitošanu, vienoto atļauju, atzītā komersanta sertifikātu un atzītā nosūtītāja un atzītā saņēmēja statusu” (turpmāk – MK noteikumi Nr.1048).  Kārtību, kādā izsniedz atļaujas regulāro kuģu pārvadājumu pakalpojumu sniegšanai un atļauju vienkāršotās tranzīta procedūras piemērošanai, veicot pārvadājumus jūras satiksmē nosaka Ministru kabineta 2010.gada 8.jūnija noteikumi Nr.506 “Kārtība, kādā izsniedz atļauju regulāro kuģu pārvadājumu pakalpojumu sniegšanai un atļauju vienkāršotās tranzīta procedūras piemērošanai, veicot pārvadājumus jūras satiksmē” (turpmāk – MK noteikumi Nr.506).  Atzītā eksportētāja statusa iegūšanu šobrīd nosaka Ministru kabineta 2010.gada 8.jūnija noteikumi Nr.507 “Kārtība, kādā komersantam piešķir atzītā eksportētāja statusu un izsniedz pilnvaru patstāvīgi deklarēt preču izcelsmi” (turpmāk – MK noteikumi Nr.507).  Lai samazinātu uz Muitas likuma pamata izdoto Ministru kabineta noteikumu apjomu, kā arī, lai uz tām muitas atļaujām, attiecībā uz kurām nepieciešams nacionākais regulējums, visas normas būtu atrodamas vienā normatīvajā aktā Ministru kabineta noteikumu projekts “Muitas atļauju noteikumi” (turpmāk - noteikumu projekts) apvieno trīs šobrīd spēkā esošus Ministru kabineta noteikumus, kas skar muitas atļauju jautājumus.  MK noteikumu projektā ir noteiktas prasības šādu muitas atļauju izsniegšanai, grozīšanai, apturēšanai, atjaunošanai un anulēšanai:   1. atļauja vienkāršotas deklarācijas izmantošanai (2. nodaļa) - *vienkāršota muitas deklarācija**ir muitas deklarācija, kurā nav dažu standarta muitas deklarācijas datu vai nav pievienoti daži pavaddokumenti, kas vajadzīgi muitas procedūras piemērošanai;* 2. ieraksta deklarētāja reģistros atļauja (3. nodaļa) - *piesakot preces muitas procedūrai, preces atrodas ar atļauju piešķirtajā vietā (personas telpās), un tiek piemērota muitas procedūra, deklarētāja reģistros (elektroniskajā preču uzskaitē) ierakstot informāciju par precēm un uzraudzības muitas iestādei nosūtot elektronisku preču uzrādīšanas paziņojumu;* 3. atļauja atzītā nosūtītāja statusa izmantošanai (4. nodaļa) – *atļauja pieteikt preces tranzīta procedūrai atļaujā noteiktajās vietās, iesniedzot muitas deklarāciju elektroniskā veidā Valsts ieņēmumu dienesta informācijas sistēmās, un izlaist tranzīta procedūrai elektroniski pieteiktās preces patstāvīgi (neuzrādot preces un tranzīta deklarāciju nosūtītāja muitas iestādē), ja muitas iestāde uzņēmējiem (atļauju turētājiem) nav paziņojusi par nepieciešamību pārbaudīt muitojamās preces un muitojamo preču dokumentus;* 4. atļauja atzītā saņēmēja statusa izmantošanai (4. nodaļa) - *atļauja tranzīta procedūras ietvaros saņemt preces atļaujā noteiktajās vietās, noslēdzot tranzīta procedūru elektroniskā veidā Valsts ieņēmumu dienesta informācijas sistēmās, un izlaist preces patstāvīgi (neuzrādot preces un tranzīta deklarāciju saņēmēja jeb galamērķa muitas iestādē), ja muitas iestāde uzņēmējiem (atļauju turētājiem) nav paziņojusi par nepieciešamību pārbaudīt muitojamās preces un muitojamo preču dokumentus;* 5. atzītā uzņēmēja statusa atļauja (5. nodaļa) - *atzītais uzņēmējs ir muitas sadarbības partneris un tam ir tiesības izmantot normatīvajos aktos atzītajiem uzņēmumiem paredzētos vienkāršojumus un atvieglojumus;* 6. atļauja izveidot regulāru kuģu satiksmi (6. nodaļa) - *regulāra kuģu satiksme ir regulāra satiksme, kurā Savienības preces pārvadā kuģos, kas kursē tikai starp ostām, kuras atrodas Savienības muitas teritorijā;* 7. atļauja izmantot Savienības tranzīta procedūru papīra formā attiecībā uz precēm, kuras pārvadā pa jūru (7. nodaļa) - *nodrošina kuģošanas sabiedrībām iespēju, pārvietojot preces pa jūru, izmantot preču manifestu kā tranzīta deklarāciju papīra formā;* 8. atļauja izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru (8. nodaļa) - *nodrošina kuģošanas sabiedrībām iespēju, pārvietojot preces pa jūru, izmantot preču manifestu kā tranzīta deklarāciju elektroniskā formā ;* 9. atļauja izmantot Savienības tranzīta procedūru papīra formā attiecībā uz precēm, kuras pārvadā pa gaisu (9. nodaļa) *atļauj aviosabiedrībām izvest preces no Savienības muitas teritorijas, pārvietojot tās starp diviem punktiem šajā teritorijā pa gaisu, ar noteikumu, ka tās pārvadātas pa tiešu maršrutu, neapstājoties ārpus Savienības muitas teritorijas;* 10. atļauja izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu (10. nodaļa) *atļauj aviosabiedrībām izmantot elektronisko manifestu kā muitas deklarāciju piemērojot kopīgā/Savienības tranzīta procedūru precēm, ko pārvadā pa gaisu;* 11. atzītā eksportētāja atļauju patstāvīgi deklarēt preču izcelsmi (11. nodaļa) *– atļauj komersantiem, kuri bieži eksportē izcelsmes preces, pašiem deklarēt preču izcelmi par jebkuru summu.*   **Atļauja vienkāršotās deklarācijas izmantošanai un atļauja ierakstam deklarētāja reģistros**  Kopš 2016. gada 1. maija ir piemērojami regulas Nr. 952/2013, regulas Nr. 2015/2446, regulas Nr. 2015/2447 un regulas Nr. 2016/341 nosacījumi, kas ievieš būtiskas izmaiņas muitas vienkāršojumu – vienkāršotās deklarēšanas, vietējās muitošanas, kā arī atzītā nosūtītāja un atzītā saņēmēja statusu un atzītā komersanta atļauju izmantošanā.  Vietējās muitošanas procedūra tiek aizstāta ar līdzīgu muitas vienkāršojumu – ieraksts deklarētāja reģistros *(entry in the declarants records)*, savukārt atzītā komersanta sertifikāts tiek aizstāts ar atzītā uzņēmēja atļauju. Ņemot vērā izmaiņas muitas vienkāršojumu jomā, ir nepieciešams noteikt atsevišķus minēto atļauju izsniegšanas un izmantošanas nosacījumus.  Vienkāršotā deklarācija un nepilnā deklarācija kļūst par vienu muitas vienkāršojumu veidu – vienkāršoto deklarāciju. Atšķiras tās izmantojums – neregulāra (bez atļaujas) vai regulāra izmantošana (nepieciešama atļauja).  **Kopējās atļauju izsniegšanas, grozīšanas, apturēšanas, atjaunošanas un anulēšanas prasības**  Lai nodrošinātu sabiedrības, vides un veselības aizsardzību, un ņemot vērā veidu, kādā tiek piemērots ieraksts deklarētāja reģistros, kā arī regulas Nr. 2015/2446 A pielikumā “Kopējās datu prasības attiecībā uz pieteikumiem un lēmumiem” noteikto attiecībā uz atzītā nosūtītāja un atzītā saņēmēja statusa atļauju, ir jānosaka preču veidi, kuru deklarēšanā nav izmantojams ieraksts deklarētāja reģistros un atzītā nosūtītāja un atzītā saņēmēja statuss. Tas nozīmē, ka tiek saglabāti MK noteikumos Nr. 1048 noteiktie ierobežojumi atsevišķa veida preču deklarēšanā, nosakot tos noteikumu projekta 13. punktā un 23. punktā.  Noteikumu projekta 5. un 14. punktā noteikts, ka iesniegums atļaujas vienkāršotās deklarācijas izmantošanai un ieraksta deklarētāja saņemšanai ir jāiesniedz saskaņā ar regulas Nr. 2015/2446 2. panta 7. punkta “a” apakšpunkta nosacījumiem, izmantojot regulas Nr. 2016/341 12. pielikumā iekļauto iesnieguma veidlapas paraugu.  Iesniedzot vienkāršoto deklarāciju vai piemērojot ierakstu deklarētāja reģistros preces izlaiž, ja ir samaksāta muitas parādam atbilstīgā ievedmuitas vai izvedmuitas nodokļa summa, vai, ja ir sniegts galvojums muitas parāda vai iespējamā muitas parāda segšanai atbilstoši piemērotai muitas procedūrai. Tā kā gan vienkāršotās deklarācijas piemērošanas sākuma posmā (C tipa deklarācija) muitai netiek iesniegti dati detalizētai muitas maksājumu aprēķināšanai, gan veicot ierakstu deklarētāja reģistros netiek iesniegti dati detalizētai muitas maksājumu aprēķināšanai, ir jāsniedz galvojums muitas parāda vai iespējamā muitas parāda segšanai, tā kā izlaišanas brīdī muitas maksājumi netiek iekasēti. Tāpēc noteikumu projekta 6. un 15. punktā noteikta prasība iesnieguma iesniedzējam norādīt iesnieguma iesniedzēja vispārējā galvojuma atsauces numuru vai lēmuma par atbrīvojumu no galvojuma numuru, ko paredzēts izmantot vienkāršotai deklarēšanai.  Noteikumu projekta 9., 18., 29., 37. un 73. punktānoteikts, ka attiecīgās atļaujas turētājspar visām izmaiņām atļaujas saņemšanai iesniegtajā iesniegumā un tam pievienotajos dokumentos 5 darbdienu laikā rakstiski informē Valsts ieņēmumu dienestu.  Vispārējie procedūras noteikumi par lēmuma pieņemšanu un pārraudzību, labvēlīgu lēmumu anulēšanu, atcelšanu un grozīšanu ir noteikti regulas Nr. 952/2013 23.-32. pantos, regulas Nr. 2015/2446 15.-18. pantos un regulas Nr. 2015/2447 15. pantā.  Noteikumu projekta 10., 19., 30., 38., 44., 50., 56., 62. un 6. punktā ir noteikti konkrēti gadījumi, kādos Valsts ieņēmumu dienests pieņem lēmumu par attiecīgās atļaujas apturēšanu, piemēram, atļaujas turētājs ir iesniedzis nepilnīgas vai nepatiesas ziņas vai dokumentus, kam bija nozīme izniedzot atļauju; ja netiek pildīti regulā Nr. 952/2013 noteiktie attiecīgās atļaujas turēšanas pienākumi u.c.  Noteikumu projekta 11., 20., 31., 34., 45., 51., 57., 63. un 69. punktā noteikts, ka Valsts ieņēmumu dienests atjauno attiecīgo atļauju, ja atļaujas turētājs lēmumā par atļaujas apturēšanu noteiktajā termiņā novērš atļaujas apturēšanas iemeslus.  Noteikumu projekta 12., 21., 32., 40., 46., 52., 58., 64., 70. un 75. punktā noteikti gadījumi, kādos Valsts ieņēmumu dienests anulē attiecīgo atļauju, t.i., ja atļaujas turētājs lēmumā par atļaujas apturēšanu noteiktajā termiņā nav novērsis atļaujas apturēšanas iemeslus; atļaujas turētājs ir iesniedzis iesniegumu par atļaujas anulēšanu u.c.  Noteikumu projekta 7., 16., 24., 26., 35., 41., 47., 53., 59., 65. un 71.punktā noteiktainformācija un dokumenti, kas jāsniedz attiecīgās atļaujas saņemšanai. Noteikumu projekta 7., 16., 24., 35., 41., 47., 53., 59. un 65. punktā cita starpā ir noteikts, ka jāiesniedz atbildīgā darbinieka personas identifikācijas kods. Šāda prasība ir noteikta, lai pāliecinātos, ka pieteikuma iesniedzējs un par pieteikuma iesniedzēja muitas jautājumiem atbildīgais darbinieks pēdējo trīs gadu laikā nav izdarījis smagus muitas vai nodokļu noteikumu pārkāpumus vai atkārtotus muitas vai nodokļu noteikumu pārkāpumus un tas saistībā ar savu saimniecisko darbību nav izdarījis smagus noziedzīgus nodarījumus (regulas Nr. 952/2013 39. panta “a” apakšpunkts), kas ir viens no attiecīgo atļauju izsniegšanas nosacījumiem. Minētā informācija tiek pieprasīta Iekšlietu ministrijas Informācijas centra datu bāzē norādot attiecīgās personas identifikācijas kodu.  Tranzīta procedūras piemērošana ir saistīta ar preču identificēšanas pasākumu veikšanu, un, piemērojot Savienības tranzīta procedūru, muitas iestādei vai uzņēmējam, kam muitas dienesti to atļāvuši darīt (atzītajam nosūtītājam), izņemot regulas Nr. 2015/2447 302. pantā noteiktajos gadījumos, ir jāuzliek plombu. Gadījumos, kad atzītajam nosūtītājam transporta līdzeklim vai iesaiņojumam ir jāuzliek plomba, tam ir jāizmanto īpaša veida plomba, kuras lietošanai jāsaņem regulas Nr. 952/2013 233. panta 4. punkta “c” apakšpunktā minētā atļauja īpaša veida plombas izmantošanai. Minētais nosacījums ir iekļauts noteikumu projekta 25. punktā.  **Atzītā uzņēmēja statuss** (5. nodaļa)  Eiropas Savienībā atzītā uzņēmēja statusu atzīst un priekšrocības sertificētiem komersantiem piemēro visās Eiropas Savienības dalībvalstīs, neatkarīgi no tā, kurā dalībvalstī atļauja ir izsniegta. Šo statusu atzīst valstīs, kuras nav Eiropas Savienības dalībvalstis (trešajās valstīs), bet ar kurām ar Eiropas Savienību ir noslēgtas vienošanās par atzītā uzņēmēja statusa un tai līdzvērtīgu koncepciju (programmu) savstarpējo atzīšanu. Eiropas Savienības atzītajiem komersantiem trešajās valstīs piemēro tādas priekšrocības, par kurām savstarpējās atzīšanas ietvaros vienojās Eiropas Savienības un attiecīgās trešās valsts muitas administrācijas. Lai iesaistītos muitošanas darbībās, atzītā uzņēmēja statuss nav obligāta prasība. Arī jebkuru muitas tiesību aktos paredzēto atļauju (jeb muitas atļauju) saņemšanai personai nav jābūt atzītajam uzņēmumam. Persona, novērtējot savu atbilstību atzītā uzņēmēja statusa kritērijiem, pati pieņem lēmumu, vai pieteikties šādas atļaujas saņemšanai.  Noteikumu projekta 34. punktā noteikts, ka iesniegums atzītā uzņēmēja statusa atļaujas saņemšanai, saskaņā regulas Nr. 2015/2446 2. panta 3. punkta otrās daļas un regulas Nr. 2015/2447 2. panta 3. punkta otrās daļas nosacījumiem, ir jāiesniedz izmantojot regulas Nr. 2016/341 6. pielikumā iekļauto iesnieguma veidlapas paraugu.  Saskaņā ar regulas Nr. 2015/2446 26. panta 1. punktā noteikto, noteikumu projekta 34. punktā ir iekļauts nosacījums, kas nosaka, ka kopā ar iesniegumu uzņēmējam ir jāiesniedz atzītā uzņēmēja statusa pašnovērtēšanas anketa, kā arī informācija par to, ka šī anketa ir pieejama Valsts ieņēmumu dienesta tīmekļvietnē.  Atzītā uzņēmēja statusa pašnovērtēšanas anketa ir dokuments, kuru veido Eiropas Komisijas Nodokļu politikas un muitas savienības ģenerāldirektorāta vadlīniju “Atzītie uzņēmumi” 1.a) un 1.b) pielikums (anketa un skaidrojumi tās aizpildīšanai) un kurā TAXUD darba grupas ietvaros ar zināmu regularitāti var tikt veiktas izmaiņas (abos dokumentos). Izmaiņas apstiprina attiecīgā TAXUD darba grupa.  **Pārejas periods vienkāršoto procedūru atļaujām** **vietējai muitošanai**  Saskaņā ar regulas Nr. 2015/2446 251. panta 1.punkta “b” apakšpunktu un regulas Nr. 2015/2447 345. panta 1. punktu vienkāršoto procedūru atļaujas vietējai muitošanai ievešanas procedūrām, kas piešķirtas, pamatojoties uz Regulu (EEK) Nr. 2913/92 vai Regulu (EEK) Nr. 2454/93, un kuras ir derīgas 2016. gada 1.maijā, saglabā derīgumu līdz to atkārtotai izvērtēšanai, bet ne vēlāk kā līdz 2019. gada 1. maijam. Līdz ar to pārejas periodā, līdz minēto atļauju atkārtotai izvērtēšanai, uzņēmēji var izmantot vienkāršoto procedūru atļaujas vietējai muitošanai ievešanas procedūrām ieraksta deklarētāja reģistros piemērošanai. Tāpēc noteikumu projekta 76. punktā ietverts nosacījums līdz minēto atļauju atkārtotai izvērtēšanai atļaujas turētājiem nodrošināt elektroniskas preču uzskaites veikšanu ierakstam deklarētāja reģistros atbilstoši tām prasībām, kas bija spēkā atļauju izsniegšanas brīdī.  Ņemot vērā to, ka preču uzrādīšanas paziņojums aizstāj līdz 2015. gada 30. aprīlim izmantoto vietējās muitošanas paziņojumu un to, ka minētajiem paziņojumiem ir atšķirīgas datu kopas, kā arī ievērojot regulas Nr. 2016/341 21. panta 1. punkta nosacījumus, kas nosaka, ka līdz Īstenošanas lēmuma Nr. 2016/578 (aizstāj Īstenošanas lēmumu Nr. 2014/255/ES) pielikumā minēto valsts importa sistēmu attiecīgās jaunināšanas pabeigšanai muitas dienesti var atļaut izmantot citus līdzekļus, kas nav elektroniskās datu apstrādes metodes, t.sk. šobrīd izmantotās elektroniskās muitas sistēmas, noteikumu projekta 77. punktā noteikts, ka atļaujas turētājs līdz minēto importa sistēmu attiecīgas jaunināšanas pabeigšanai preču uzrādīšanas paziņojuma iesniegšanai izmanto Elektronisko muitas datu apstrādes sistēmu, nodrošinot, ka paziņojums satur Ministru kabineta 2010. gada 16. novembra noteikumos Nr. 1048 noteikto informāciju.  **Atļauja izmantot Savienības tranzīta procedūru papīra formā un atļauja izmantot Savienības tranzīta procedūru, kuras pamatā ir elektronisks manifests** (7.-10. nodaļa)  Minētās atļaujas var tikt izmantotas attiecībā uz precēm, kuras kuģošanas sabiedrības pārvieto pa jūru un aviosabiedrības pārvieto pa gaisu.  Atļaujas vienkāršotās tranzīta procedūras izmantošanai, veicot pārvadājumus pa gaisu (noteikumu projekta 9. un 10. nodaļa) izsniegšanas kārtība šobrīd MK noteikumos Nr.506 nav noteikta.  Līdz 2016. gada 1. maijam muitas vienkāršojumam - “Atļaujai vienkāršotās tranzīta procedūras izmantošanai, veicot pārvadājumus jūras satiksmē” tika noteikti 2 līmeņi – piemērojot 1. līmeni, atļaujas turētājs izmantoja preču kravas sarakstu kā tranzīta deklarāciju, savukārt piemērojot 2. līmeni, atļaujas turētājs izmantoja vienotu kravas sarakstu kā tranzīta deklarāciju, ja kuģošanas sabiedrība apkalpoja lielāku skaitu regulāru reisu dalībvalstu starpā.  Kopš 2016. gada 1. maija atļauja vienkāršotās tranzīta procedūras izmantošanai, veicot pārvadājumus jūras satiksmē tiek aizstāta ar divām atļaujām:  1) Atļauja izmantot Savienības tranzīta procedūru papīra formā attiecībā uz precēm, kuras pārvadā pa jūru,  2) Atļauja izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru.  Līdz 2016. gada 1. maijam muitas vienkāršojumam - “Atļaujai vienkāršotās tranzīta procedūras izmantošanai, veicot pārvadājumus pa gaisu” tika noteikti 2 līmeņi – piemērojot 1. līmeni, atļaujas turētājs izmantoja preču kravas sarakstu kā tranzīta deklarāciju. Savukārt, piemērojot 2. līmeni, atļaujas turētājs izmantoja pa datu apmaiņas sistēmu pārsūtītu kravas sarakstu kā tranzīta deklarāciju, ja aviosabiedrība apkalpoja lielāku skaitu regulāru reisu dalībvalstu starpā.  Kopš 2016. gada 1. maija atļauja vienkāršotās tranzīta procedūras izmantošanai, veicot pārvadājumus pa gaisu tiek aizstāta ar divām atļaujām:  1) Atļauja izmantot Savienības tranzīta procedūru papīra formā attiecībā uz precēm, kuras pārvadā pa gaisu,  2) Atļauja izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa gaisu.  Atbilstoši regulas Nr.2016/341 24.pantā noteiktajam, atļaujas izmantot Savienības tranzīta procedūru attiecībā uz precēm, kuras pārvadā pa gaisu vai jūru papīra formā tiks izsniegtas līdz nepieciešamo izmaiņu veikšanai Elektroniskās muitas datu apstrādes sistēmās.  Atļauja izmantot Savienības tranzīta procedūru attiecībā uz precēm, kuras pārvadā pa jūru, nodrošina iespēju kuģošanas sabiedrībām, pārvietojot preces pa jūru, izmantot preču manifestu kā tranzīta deklarāciju atļaujā norādītajā formā.  Šīs procedūras būtiskā pazīme ir šāda: ja vienlaikus pārvadā gan preces, kurām piemērota Savienības ārējā tranzīta procedūra (T1), gan preces, kurām piemērota Savienības iekšējā tranzīta procedūra (T2F), tad katrai preču kategorijai izmanto atsevišķu manifestu.  Atļauja izmantot Savienības tranzīta procedūru attiecībā uz precēm, kuras pārvadā pa gaisu nodrošina aviosabiedrībām iespēju izvest preces no Savienības muitas teritorijas, pārvietojot tās starp diviem punktiem šajā teritorijā pa gaisu, ar noteikumu, ka tās pārvadātas pa tiešu maršrutu, neapstājoties ārpus Savienības muitas teritorijas.  Izmantojot preču manifestu papīra formā preces, kurām piemērotas dažādas tranzīta procedūras, ir jāuzskaita atsevišķos manifestos, kas kalpos par tranzīta deklarāciju katrai attiecīgai procedūrai (piemēram, uz lidojumu var attiekties trīs manifesti).  Izmantojot elektroniskā manifesta formas kopīgā/Savienības tranzīta procedūru precēm, ko pārvadā pa gaisu, aviosabiedrības, pārvietojot preces pa gaisu, informācijas nodošanai starp nosūtīšanas un galamērķa lidostām izmanto elektroniskās datu apstrādes metodes.  **Atzītā eksportētāja atļauja patstāvīgi deklarēt preču izcelsmi** (11.nodaļa)  Līgumi, kas paredz izcelsmi apliecināt ar izcelsmi apliecinošiem sertifikātiem, nosaka, ka komersantiem, kuri bieži eksportē izcelsmes preces, muitas iestāde var piešķirt pilnvaru pašiem deklarēt preču izcelmi par jebkuru summu. Tas nozīmē, ka komersantam nav nepieciešams katram sūtījumam formēt muitas iestādē preču izcelsmi apliecinošu sertifikātu, bet ir iespēja sagatavot izcelsmes deklarāciju uz rēķina. Līgumi, kas paredz izcelsmi apliecināt ar izcelsmi apliecinošiem sertifikātiem, nosaka, ka komersantiem, kuri bieži eksportē izcelsmes preces, muitas iestāde var piešķirt pilnvaru pašiem deklarēt preču izcelmi par jebkuru summu. Tas nozīmē, ka komersantam nav nepieciešams katram sūtījumam formēt muitas iestādē preču izcelsmi apliecinošu sertifikātu, bet ir iespēja sagatavot izcelsmes deklarāciju uz rēķina. Līgumi, kas paredz izcelsmi apliecināt ar izcelsmi apliecinošiem sertifikātiem, nosaka, ka komersantiem, kuri bieži eksportē izcelsmes preces, muitas iestāde var piešķirt pilnvaru pašiem deklarēt preču izcelmi par jebkuru summu. Tas nozīmē, ka komersantam nav nepieciešams katram sūtījumam formēt muitas iestādē preču izcelsmi apliecinošu sertifikātu, bet ir iespēja sagatavot izcelsmes deklarāciju uz rēķina. Līgumi, kas paredz izcelsmi apliecināt ar izcelsmi apliecinošiem sertifikātiem, nosaka, ka komersantiem, kuri bieži eksportē izcelsmes preces, muitas iestāde var piešķirt pilnvaru pašiem deklarēt preču izcelmi par jebkuru summu, izsniedzot atzītā eksportētāja atļaujupatstāvīgi deklarēt preču izcelsmi. Tas nozīmē, ka komersantam nav nepieciešams katram sūtījumam formēt muitas iestādē preču izcelsmi apliecinošu sertifikātu, bet ir iespēja sagatavot izcelsmes deklarāciju uz rēķina.  Regulas Nr. 2015/2447 67. panta 1. punktā noteikts, ja Savienībai ir preferenču nolīgums ar trešo valsti, kurā noteikts, ka izcelsmes apliecinājums tiek izsniegts deklarācijas vai izcelsmes deklarācijas veidā, ko sagatavo atzīts eksportētājs, kas veic uzņēmējdarbību Savienības muitas teritorijā, var pieteikties atzītā eksportētāja atļaujas saņemšanai nolūkā sagatavot un aizstāt minētās deklarācijas.  No 2017. gada gada 1. janvāra Vispārējās priekšrocību sistēmas (VPS) ietvaros sāk piemērot reģistrēto eksportētāju sistēmu (REX). Regulas Nr. 2015/2447 86. panta 2. punktā noteikts, lai kļūtu par reģistrētu eksportētāju, eksportētājs vai preču pārsūtītājs, kurš veic uzņēmējdarbību Savienības muitas teritorijā, iesniedz iesniegumu attiecīgās dalībvalsts muitas dienestiem. Iesniegumu iesniedz, izmantojot 22-06. pielikumā iekļauto veidlapu.  Starptautisko nolīgumu pantā “Atzīts eksportētājs” noteikts, ka muitas iestādes var piešķirt atzītā eksportētāja statusu saskaņā ar jebkuriem nosacījumiem, kurus uzskata par atbilstīgiem.  Respektīvi, ņemot vērā tiesību aktos ietvertās normas, atzītā eksportētāja statusa jēdziens (vai reģistrētā eksportētāja) minēts 3 līdzīgos gadījumos:   1. Savienības pārsūtītājiem nolūkā aizstāt izcelsmes deklarācijas; 2. REX ietvaros, VPS sistēmas piemērošanai; 3. Starptautisko nolīgumu ietvaros.   MK noteikumos Nr. 507 ietvertās tiesību normas ir attiecināmas uz atzītā eksportētāja statusa piešķiršanu starptautisko nolīgumu ietvaros. MK noteikumos Nr. 507 atsevišķi izdalīti ļoti liberāli nosacījumi atzītā eksportētāja statusa iegūšanai tirdzniecībā ar Korejas Republiku (uzņēmums ir reģistrēts Latvijas Republikas Uzņēmumu reģistra komercreģistrā, uzņēmumam nav nodokļu parāda un uzņēmums nav sodīts par noziedzīgiem nodarījumiem muitas jomā), jo Brīvās tirdzniecības līgums starp Eiropas Savienību un Korejas Republiku neparedz iespēju preces izcelsmi apliecināt ar muitā izsniegtu sertifikātu. Faktiski šīs normas liedz iespēju Valsts ieņēmumu dienestam no uzņēmuma pieprasīt informāciju par eksportējamās preces atbilstību izcelsmes iegūšanas kritērijiem.  Savukārt, attiecībā uz pārējām valstīm atsevišķas MK noteikumos Nr. 507 iekļautās normas nevajadzīgi liedz iespēju uzņēmumam piešķirt atzītā eksportētāja statusu arī tad, ja tiek izpildīti preces izcelsmes iegūšanas kritēriji.  MK noteikumu Nr. 507 5. punktā ir uzskaitīti atzītā eksportētāja statusa saņemšanai iesniedzamie dokumenti. No šā uzskaitījuma ir secināms, ka atzītā eksportētāja statusu var saņemt tikai ražotāji. Šis nosacījums nav atbilstošs citu Savienības dalībvalstu praksei, kā arī Eiropas Komisijas viedoklim, ka preces izcelsmi var apliecināt persona, kurai ir jebkura veida pierādījumi par attiecīgās preces izcelsmi.  Regulas Nr. 2015/2447 67. pantā noteikts, ka atzītā eksportētāja atļauju piešķir tikai personām, kuras atbilst nosacījumiem, kas izklāstīti izcelsmes noteikumos, kuri iekļauti vai nu nolīgumos, kurus Savienība ir noslēgusi ar dažām valstīm vai teritorijām, kas atrodas ārpus savienības muitas teritorijas, vai tiesību aktos, kurus savienība ir pieņēmusi vienpusēji attiecībā uz minētajām valstīm vai teritorijām.  Lai saņemtu atzītā eksportētāja atļauju, persona Valsts ieņēmumu dienestam iesniedz iesniegumu, norādot visu nepieciešamo informāciju preces izcelsmes noteikšanai. Valsts ieņēmumu dienests, lemjot par atļaujas piešķiršanu, no personas, kura vēlas iegūt atzītā eksportētāja statusu, var pieprasīt jebkuru informāciju, kura nepieciešama, lai pārliecinātos, ka tiek izpildīti nosacījumi, kas izklāstīti preču izcelsmes noteikumos. Informācija par šiem nosacījumiem pieejama Valsts ieņēmumu dienesta tīmekļa vietnē.  Iesnieguma iesniedzējam jānorāda šādas ziņas:  Eksportējamās produkcijas nosaukums un HS kods, valstis, uz kurām plānots eksportēt preces, vai persona pati ražo preces, vai tās ir iegādātas Savienībā, visas ziņas un pamatojumi par eksportējamās preces atbilstību nepieciešamajiem izcelsmes iegūšanas kritērijiem.  Noteikumu projekta 72. punktā ir noteikts, ka Valsts ieņēmumu dienests vērtē personas atbilstību regulas Nr. 2015/2447 67. panta 3. punktā paredzētajiem nosacījumiem, kas nozīmē, ka persona iesniegumam pievieno dokumentus, kas apliecina, ka ir ievēroti izcelsmes noteikumu nosacījumi atbilstoši nolīgumam vai vienošanās starp Savienību un trešo valsti:  1) ja preču ražošanā tiek izmantoti izejmateriāli, kuriem ir Savienības izcelsme, to izcelsmi apliecina ar regulas Nr. 2015/2447 63. panta 2.punktā minēto piegādātāja deklarāciju;  2) ja preču ražošanā ir izmantoti nenoteiktas izcelsmes izejmateriāli un eksportam paredzētās preces izcelsmes noteikšanai piemērojama pievienotās vērtības metode, to izcelsmi pierāda ar pašizmaksas kalkulāciju;  3) ja preču ražošanā piemērota kumulācija ar preferenciālās zonas valstīm, to izcelsmi pierāda ar izmantoto izejvielu izcelsmi apliecinošu dokumentu.  REX sistēmas ietvaros persona saskaņā ar regulas Nr. 2015/2447 86. pantu Valsts ieņēmumu dienestā iesniedz aizpildītu Regulas Nr. 2015/2447 22-06. pielikumu (pielikuma forma ir pieejama Valsts ieņēmumu dienesta tīmekļa vietnē).  Atļaujas patstāvīgi deklarēt preču izcelsmi piešķiršanas gadījumā atzītais eksportētājs uzņemas saistības:  1) pēc pieprasījuma iesniegt Valsts ieņēmumu dienestā eksportēto preču izcelsmes apliecinājumus;  2) glabāt izcelsmes apliecinājumus trīs gadus no izcelsmes apliecinājuma piešķiršanas dienas;  3) noformēt izcelsmes apliecinājumus tikai tām precēm, kuras atbilst nosacījumiem, kas izklāstīti konkrētajā nolīgumā vai vienošanās starp Savienību un trešo valsti.  Ņemot vērā to, ka atzītā eksportētāja atļauju patstāvīgi deklarēt preču izcelsmi piešķir tikai personām, kuras atbilst Komisijas Regulas Nr.2015/2447, 67. panta 3.punktā paredzētajiem nosacījumiem, Valsts ieņēmumu dienests var atteikt atļaujas patstāvīgi deklarēt preču izcelsmi izdošanu gadījumā, ja persona nesniedz pietiekamas ziņas, lai noteiktu vai eksportējamā prece atbilst Regulas Nr. 2015/2447 67.panta 3.punktā paredzētajiem nosacījumiem. Ja persona Valsts ieņēmumu dienestam nesniedz informāciju par to, ka ir mainījušies nosacījumi, pamatojoties uz kuriem tika noteikta eksportējamās produkcijas izcelsme, Valsts ieņēmumu dienests anulē atļauju patstāvīgi deklarēt preču izcelsmi.  Ņemot vērā to, ka Regulā Nr. 952/2013 netiek lietots termins “komersants”, kas tika lietots Ministru kabineta 2010. gada 8. jūnija noteikumos Nr. 507, noteikumu projektā tiek lietots termins “uzņēmums” atbilstoši Regulā Nr. 952/2013 lietotajai terminoloģijai. | | | | | |
| 3. | Projekta izstrādē iesaistītās institūcijas | | Valsts ieņēmumu dienests. | | | | | |
| 4. | Cita informācija | | Nav | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | | - Projekta mērķgrupa ir tie komersanti, kas ir saņēmuši vai nākotnē saņems vienkāršotās deklarēšanas un ierakstu deklarētāja reģistros, atzītā nosūtītāja un atzītā saņēmēja statusu un atzītā uzņēmēja atļauju.  Līdz šim Latvijā ir izsniegtas 9 vienkāršotās deklarēšanas atļaujas, 38 vietējās muitošanas atļaujas, izsniegti 24 atzītā uzņēmēja atļaujas, piešķirts atzītā saņēmēja statuss 71 komersantam, savukārt 76 komersantiem piešķirts atzītā nosūtītāja statuss.  - Projekta mērķgrupa ir tās kuģošanas sabiedrības, kas nākotnē iegūs atļaujas regulāro kuģu pārvadājumu pakalpojumu sniegšanai un atļaujas izmantot Savienības tranzīta procedūras, veicot pārvadājumus jūras satiksmē, kā arī tās kuģošanas sabiedrības, kas minētās atļaujas jau ir saņēmušas, kā arī aviosabiedrības, kas nākotnē iegūs atļaujas izmantot Savienības tranzīta procedūras attiecībā uz precēm, kuras pārvadā pa gaisu, kā arī tās aviosabiedrības, kas minētās atļaujas jau ir saņēmušas.  Līdz šim Latvijā ir izsniegtas 7 regulāro kuģu pārvadājumu pakalpojumu sniegšanas atļaujas (šobrīd aktīva ir 1 atļauja) un 2 atļaujas vienkāršotās tranzīta procedūras izmantošanai, veicot pārvadājumus pa gaisu (1. un 2. līmeņa).  Līdz šim Latvijā nav izsniegta neviena atļauja vienkāršotās tranzīta procedūras piemērošanai, veicot pārvadājumus jūras satiksmē.  - Projekta mērķgrupa ir Latvijas Republikā reģistrētas juridiskas un fiziskas personas, kas veic preču eksportu uz trešajām valstīm vai pārsūta preces uz citu vietu Savienībā preferenciālo režīmu ietvaros. | | | | | |
| 2. | Tiesiskā regulējuma ietekme uz tautsaimniecību un administratīvo slogu | | Noteikumu projekts paredz, ka administratīvais slogs uzņēmumiem tiks samazināts vai saglabāsies esošajā līmenī, jo saņemot atļauju patstāvīgi deklarēt preču izcelsmi, uzņēmumam nebūs nepieciešams doties uz muitas iestādi apstiprināt preču izcelsmi apliecinošo sertifikātu EUR.1 vai EUR.MED, kas ir alternatīva preču izcelsmes apliecināšanas iespēja. Pie kam, preču izcelsmi apliecinošie sertifikāti EUR.1 un EUR.MED tiek apstiprināti tikai Rīgā, Ventspilī un Daugavpilī. | | | | | |
| 3. | Administratīvo izmaksu monetārs novērtējums | | Noteikumu projekts šo jomu neskar. | | | | | |
| 4. | Cita informācija | | Nav. | | | | | |
| **V. Tiesību akta projekta atbilstība Latvijas Republikas starptautiskajām saistībām** | | | | | | | | |
| 1. | Saistības pret Eiropas Savienību | | 1. Eiropas Parlamenta un Padomes 2013. gada 9.oktobra Regula (ES) Nr.952/2013, ar ko izveido Savienības Muitas kodeksu.  2. Komisijas 2015. gada 28. jūlija Deleģētā regula (ES) Nr. 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem.  3. Komisijas 2015.gada 24.novembra Īstenošanas regula (ES) Nr.2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu.  4. Komisijas 2015. gada 17. decembra Deleģētās regula (ES) 2016/341, ar ko papildina Eiropas Parlamenta un Padomes regulu (ES) Nr. 952/2013 attiecībā uz pārejas noteikumiem, kurus paredz attiecībā uz konkrētiem Savienības Muitas Kodeksa noteikumiem, ja attiecīgas elektroniskās sistēmas vēl nedarbojas, un groza Deleģēto regulu Nr. 2015/2446. | | | | | |
| 2. | Citas starptautiskās saistības | | | Noteikumu projekts šo jomu neskar | | | | |
| 3. | Cita informācija | | | Nav | | | | |
| 1.tabula  Tiesību akta projekta atbilstība ES tiesību aktiem | | | | | | | | |
| Attiecīgā ES tiesību akta datums, numurs un nosaukums | | Regula Nr.952/2013;  Regula Nr.2015/2446;  Regula Nr.2015/2447;  Regula Nr.2016/341. | | | | | | |
| A | | | | | B | C | D | |
|  | | | | |  |  |  | |
| Regulas Nr.2015/2446 2.panta 7.punkta “a” apakšpunkts | | | | | Noteikumu projekta 5.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 12.pielikums | | | | | Noteikumu projekta 5.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2446 145.pants | | | | | Noteikumu projekta 8.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2446 2.panta 7.punkta “c” apakšpunkts | | | | | Noteikumu projekta 14.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 12.pielikums | | | | | Noteikumu projekta 14.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2446 150.panta 1.punkts | | | | | Noteikumu projekta 17.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.952/2013 233.panta 4.punkta “c” apakšpunkts | | | | | Noteikumu projekta 24.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2446 191.pants | | | | | Noteikumu projekta 27.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2446 2.panta 3.punkta otrā daļa | | | | | Noteikumu projekta 31.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2447 2.panta 3.punkta otrā daļa | | | | | Noteikumu projekta 33.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 6.pielikums | | | | | Noteikumu projekta 34.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2446 26.pants | | | | | Noteikumu projekta 34.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2446 A pielikuma X sadaļa | | | | | Noteikumu projekta 41.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2446 120.panta 2.punkts | | | | | Noteikumu projekta 39.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2446 120.panta 2.punkts | | | | | Noteikumu projekta 44.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 26.panta 1.punkta “b”, “c”, “d”, “e” apakšpunkts; 29.panta 1.punkta “a” apakšpunkts | | | | | Noteikumu projekta 48.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 26.panta 1.punkta “b”, “c”, “d”, “e” apakšpunkts | | | | | Noteikumu projekta 50.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 28.panta 1.punkts; 29.panta 1.punkta “a” apakšpunkts | | | | | Noteikumu projekta 54.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 28.panta 1.punkts un 3.punkts | | | | | Noteikumu projekta 56.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 26.panta 1.punkta “a”, “c”, “d”, “e” apakšpunkts; 29.panta 1.punkta “a” apakšpunkts | | | | | Noteikumu projekta 60.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 26.panta 1.punkta “a”, “c”, “d”, “e” apakšpunkts | | | | | Noteikumu projekta 62.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 27.panta 1.punkts un 29.panta 1.punkta “a” apakšpunkts | | | | | Noteikumu projekta 66.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas 2016/341 27.panta 1.punkts un 3.punkts | | | | | Noteikumu projekta 68.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2447 67.panta 3.punkts | | | | | Noteikumu projekta 72.punkts | Tiek ieviests pilnībā | Nacionālais tiesību akts neparedz stingrākas prasības | |
| Regulas Nr.2015/2447 67.panta 3.punkts | | | | | Noteikumu projekta 75.punkts | Tiek ieviests pilnībā | Nacionālais tiesību akts neparedz stingrākas prasības | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | | | | | Noteikumu projekts šo jomu neskar | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | | Noteikumu projekts šo jomu neskar | | | |
| Cita informācija | | | | | Nav | | | |
| 2.tabula  Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.  Pasākumi šo saistību izpildei | | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | | | Noteikumu projekts šo jomu neskar | | | |
| A | | | | | B | | | C |
| Projekts šo jomu neskar | | | | | Noteikumu projekts šo jomu neskar | | | Noteikumu projekts šo jomu neskar |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | | | | Noteikumu projekts šo jomu neskar | | | |
| Cita informācija | | | | | Nav. | | | |
| **VI. Sabiedrības līdzdalība un komunikācijas aktivitātes** | | | | | | | | |
| 1. | Plānotās sabiedrības līdzdalības un komunikācijas aktivitātes saistībā ar projektu | | Sabiedrības līdzdalība ir nodrošināta, publicējot uzziņu par noteikumu projekta izstrādes uzsākšanu 2016. gada 5. februārī Finanšu ministrijas tīmekļvietnē sadaļā “Sabiedrības līdzdalība”. | | | | | |
| 2. | Sabiedrības līdzdalība projekta izstrādē | | Finanšu ministrija 2016. gada 12. oktobrī Konsultatīvās padomes muitas politikas jomā locekļiem (Latvijas Tirdzniecības un rūpniecības kamera, Latvijas Tranzīta biznesa asociācija, Latvijas Loģistikas asociācijai, Latvijas Nacionālajai kravas ekspeditoru un loģistikas asociācijai, Latvijas Darba devēju konfederācija) viedokļu sniegšanai nosūtīja MK noteikumu projektus:  1) “Kārtība, kādā izsniedz, groza, aptur, atjauno un anulē atļauju izveidot regulāru kuģu satiksmi, atļauju izmantot Savienības tranzīta procedūru attiecībā uz precēm, kuras pārvadā pa jūru vai gaisu un atļauju izmantot Savienības tranzīta procedūru, kuras pamatā ir elektronisks manifests, attiecībā uz precēm, kuras pārvadā pa jūru vai gaisu”;  2) “Noteikumi par vienkāršoto deklarēšanu un ierakstu deklarētāja reģistros, atzītā nosūtītāja un atzītā saņēmēja statusu un atzītā uzņēmēja atļauju”;  3) “Kārtība, kādā izsniedz, groza un anulē atzītā eksportētāja atļauju patstāvīgi deklarēt preču izcelsmi”.  Noteikumu projekta izstrādes laikā šie projekti tika apvienoti vienā Ministru kabineta noteikumu projektā. | | | | | |
| 3. | Sabiedrības līdzdalības rezultāti | | Konsultatīvās padomes muitas politikas jomā locekļi kopumā atbalsta noteikumu projektu piedāvātajā redakcijā. | | | | | |
| 4. | Cita informācija | | Nav | | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | | | | | |
| 1. | Projekta izpildē iesaistītās institūcijas | | Valsts ieņēmumu dienests | | | | | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Noteikumu projekta izpildes nodrošināšana tiks veikta esošo funkciju un cilvēkresursu ietvaros. Jaunas institūcijas netiks izveidotas, netiks veikta esošo institūciju likvidācija vai reorganizācija. | | | | | |
| 3. | Cita informācija | | Nav | | | | | |

Anotācijas III un IV sadaļa – projekts šo jomu neskar.

Finanšu ministre Dana Reizniece-Ozola

Vībāne, 67095559

Marika.Vibane@fm.gov.lv

Cveigele, 67120868

Diana.Cveigele@vid.gov.lv